Dôležité právne oznámenie

|

52007BP0126(02)

2. Rozhodnutie Európskeho parlamentu z 24. apríla 2007 o účtovnej závierke Európskeho centra pre prevenciu a kontrolu chorôb za rozpočtový rok 2005 (C6-0400/2006 - 2006/2167(DEC))

Úradný vestník 074 E , 20/03/2008 S. 0262 - 0264

		2.Rozhodnutie Európskeho parlamentu z 24. apríla 2007 o účtovnej závierke Európskeho centra pre prevenciu a kontrolu chorôb za rozpočtový rok 2005 (C6-0400/2006 — 2006/2167(DEC))Európsky parlament,- so zreteľom na konečnú účtovnú závierku Európskeho centra pre prevenciu a kontrolu chorôb za rozpočtový rok 2005 [1],- so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2005 spolu s odpoveďami centra [2],- so zreteľom na odporúčanie Rady z 27. februára 2007 (5711/2007 — C6-0080/2007),- so zreteľom na Zmluvu o ES a najmä na jej článok 276,- so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [3], a najmä na jeho článok 185,- so zreteľom na nariadenie (ES) č. 851/2004 Európskeho parlamentu a Rady z 21. apríla 2004, ktorým sa zriaďuje Európske centrum pre prevenciu a kontrolu chorôb [4], a najmä na jeho článok 23,- so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 [5] a najmä na jeho článok 94,- so zreteľom na článok 71 a prílohu V rokovacieho poriadku,- so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A6-0119/2007),1. berie na vedomie nasledujúce údaje v konečnej účtovnej závierke Európskeho centra pre prevenciu a kontrolu chorôb za rozpočtový rok 2005:Pozn.: Celkové súčty sa môžu v dôsledku zaokrúhľovania líšiť.Zdroj: Údaje poskytnuté agentúrou. V tejto tabuľke sú zhrnuté údaje, ktoré agentúra uviedla vo svojej ročnej účtovnej závierke.[6](v 1000 EUR) |Príjmy a výdavky za rozpočtový rok 2005 [6] || 2005 |PríjmyDotácie Komisie (pre prevádzkový rozpočet agentúry) | 3402280,45 |Príjem z poplatkov | |Ostatné príjmy | |Príjmy spolu (a) | 3402280,45 |VýdavkyHlava I: Zamestnanci— Platby | — 500909,02 |— Prenesené rozpočtové prostriedky | — 361771,74 |Hlava II: Administratívne výdavky— Platby | — 597024,15 |— Prenesené rozpočtové prostriedky | — 534581,62 |Hlava III: Prevádzkové výdavky— Platby | -69773,55 |— Prenesené rozpočtové prostriedky | -540654,36 |Výdavky spolu (b) | -2604714,44 |Výsledok za rozpočtový rok (a - b) | 797566,01 |Zrušenie nevyužitých rozpočtových prostriedkov prenesených z predchádzajúceho roka | |Úprava na prenos rozpočtových prostriedkov z predchádzajúceho roka disponibilných k 31.12. pochádzajúcich z pripísaných príjmov | |Kurzové rozdiely v danom roku (zisk +/strata -) | - 10168,55 |Bilancia plnenia rozpočtu v danom roku | 787397,46 |Časť dotácie na úhradu Európskej Komisii | -787397,46 |Vplyv na aktíva | |Vplyv aktív a odpisov | 222011,07 |Vplyv na položky časového rozlíšenia v danom roku | |Prenesené rozpočtové prostriedky | 1437007,72 |Položky časového rozlíšenia | -363538,58 |Ostatné úpravy | |Nevyrovnané záväzky | -448377,86 |Predbežné platby a odložené výdavky | 20636,80 |Prepravovaný tovar | 63108,90 |Platba služieb Komisiou | -8490,00 |Mimoriadne príjmy | 31250,85 |Výsledok ekonomických úprav v účtovnom období (e) | 953608,90 |2. schvaľuje účtovnú závierku Európskeho centra pre prevenciu a kontrolu chorôb za rozpočtový rok 2005;3 poveruje svojho predsedu, aby postúpil toto rozhodnutie výkonnému riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).[1] Ú. v. EÚ C 266, 31.10.2006, s. 31.[2] Ú. v. EÚ C 312, 19.12.2006, s. 54.[3] Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).[4] Ú. v. EÚ L 142, 30.4.2004, s. 1.[5] Ú. v. ES L 357, 31.12.2002, s. 72.[6] Iba údaje za rok 2005 vzhľadom na to, že ide o novozaloženú agentúru.--------------------------------------------------


title: 2006/33/ES: Rozhodnutie Komisie z  20. januára 2006 , ktorým sa zriaďuje skupina expertov na vysokej úrovni pre sociálnu integráciu etnických menšín a ich plnú účasť na pracovnom trhu

text:
               25.1.2006

               SK

               Úradný vestník Európskej únie

               L 21/20

      ROZHODNUTIE KOMISIE

   z 20. januára 2006,
   ktorým sa zriaďuje skupina expertov na vysokej úrovni pre sociálnu integráciu etnických menšín a ich plnú účasť na pracovnom trhu
   (2006/33/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               Článok 13 Zmluvy o založení Európskeho spoločenstva udeľuje Spoločenstvu právomoc prijať potrebné opatrenia na boj proti akejkoľvek diskriminácii založenej na pohlaví, rasovom alebo etnickom pôvode, náboženskom vyznaní alebo viere, postihnutí, veku alebo sexuálnej orientácii.

               (2)

               V súlade s oznámením Komisie nazvanom „Nediskriminácia a rovnaké príležitosti pre všetkých“ (1) a schválenom 1. júna 2005, v ktorom sa poukázalo na to, že pre rozšírenú Európsku úniu je nutné definovať koherentný a efektívny prístup umožňujúci sociálnu integráciu etnických menšín a ich plnú účasť na pracovnom trhu, si Komisia praje využiť expertízu odborníkov z poradnej skupiny.

               (3)

               Skupina má prispieť k definovaniu koherentného a efektívneho prístupu umožňujúceho sociálnu integráciu znevýhodnených etnických menšín a ich plnú účasť na pracovnom trhu.

               (4)

               Skupina sa má skladať z expertov z občianskej spoločnosti, z oblasti výskumu, firiem, vnútroštátnych a miestnych orgánov, ako aj z etnických menšín a iných zainteresovaných strán. Jej zloženie má byť vyrovnané, a to hlavne podľa týchto kritérií: krajina pôvodu, pohlavie, etnický pôvod, oblasť činnosti a expertíza,

         PRIJALA TOTO ROZHODNUTIE:
   Článok 1
   Týmto sa pri Komisii zriaďuje „poradná skupina expertov na vysokej úrovni pre sociálnu integráciu etnických menšín a ich plnú účasť na pracovnom trhu“ (ďalej len „skupina“).
   Článok 2
   Poslanie
   Skupina má za úlohu:

               —

               preskúmať spôsoby, ako dosiahnuť lepšiu sociálnu integráciu etnických menšín a ich plnú účasť na pracovnom trhu v rámci Európskej únie,

               —

               predtým, ako sa skončí „Európsky rok 2007 rovnakých príležitostí pre všetkých“, predložiť správu obsahujúcu odporúčania o politikách, ktoré treba v tomto smere implementovať.

         Skupina sa oprie o osvedčené postupy v tejto oblasti a konkrétnejšie sa bude zaujímať o tieto otázky:

               —

               sociálno-ekonomická situácia etnických menšín v Európskej únii dnes,

               —

               jednotlivé situácie a potreby menšinových skupín, vrátane nových migrantov, usadených etnických menšín, národných menšín, Rómov a osôb bez štátnej príslušnosti,

               —

               dosah mnohonásobnej diskriminácie a vplyv faktorov, ako sú vek, pohlavie, postihnutie a náboženské vyznanie, ako aj dosah geografickej izolácie a úrovne vzdelania,

               —

               prínos politík a programov Európskej únie pre sociálnu integráciu etnických menšín a ich plnú účasť na pracovnom trhu,

               —

               dosah budúceho vývoja vrátane ďalších možných vĺn rozšírenia Európskej únie (Rumunsko, Bulharsko, Turecko, západný Balkán).

         Predseda skupiny môže Komisii oznámiť možnosť poradiť sa so skupinou o určitej otázke.
   Článok 3
   Zloženie – vymenovanie
   1.   Členov skupiny vymenuje Komisia spomedzi odborníkov, ktorí sú kompetentní v oblastiach uvedených v článku 2.
   2.   Skupina má najviac 10 členov.
   3.   Uplatňujú sa tieto ustanovenia:

               —

               členovia sú vymenovaní osobne a radia Komisii nezávisle od vonkajších pokynov,

               —

               členovia ostávajú vo funkcii, pokiaľ nie sú nahradení, alebo do ukončenia funkčného obdobia,

               —

               členovia, ktorí už nemôžu účinne prispievať k práci skupiny, ktorí odstúpia, alebo ktorí nedodržia podmienky stanovené v prvej alebo druhej zarážke tohto článku alebo v článku 287 Zmluvy o založení Európskeho spoločenstva, môžu byť na zostávajúcu časť svojho funkčného obdobia nahradení,

               —

               členovia každoročne urobia písomné vyhlásenie, v ktorom uvedú, že sa zaväzujú konať v službe verejného záujmu, ako aj vyhlásenie, v ktorom potvrdia, že neexistuje žiaden záujem, ktorý by mohol ovplyvniť ich nezávislosť,

               —

               mená členov sa uverejnia na internetovej stránke GR pre zamestnanosť, sociálne záležitosti a rovnaké príležitosti a v Úradnom vestníku Európskej únie v sérii C. Získavanie, spravovanie a uverejnenie mien členov sa vykonáva v súlade s ustanoveniami nariadenia Európskeho parlamentu a Rady (ES) č. 45/2001 (2) týkajúcimi sa ochrany a spracovania osobných údajov.

         Článok 4
   Fungovanie
   1.   Komisia vymenuje predsedu skupiny.
   2.   Zástupca Komisie môže pozvať expertov alebo pozorovateľov s osobitnou kompetenciou pre tému uvedenú v programe rokovania, aby sa zúčastnili na prácach skupiny, keď sa to javí ako užitočné a/alebo potrebné.
   3.   Informácie získané v rámci účasti na prácach skupiny nemožno voľne šíriť, ak Komisia upresní, že sa týkajú dôverných otázok.
   4.   Skupina sa zvyčajne schádza v niektorom z miest, kde sídli Komisia a jej útvary, podľa pravidiel a harmonogramu, ktoré Komisia určí. Sekretariát zabezpečí Komisia. Iní zainteresovaní úradníci Komisie sa môžu zúčastniť na týchto stretnutiach.
   5.   Skupina schváli svoj rokovací poriadok na základe vzorového rokovacieho poriadku prijatého Komisiou (3).
   6.   Útvary Komisie môžu na internete v pôvodnom jazyku príslušného dokumentu uverejňovať všetky zhrnutia, závery, časti záverov alebo pracovné dokumenty skupiny.
   Článok 5
   Výdavky na zasadnutia
   Cestovné výdavky a v prípade potreby výdavky na pobyt, ktoré zaplatia členovia, experti a pozorovatelia v súvislosti s činnosťou skupiny, uhradí Komisia v súlade s ustanoveniami platnými v rámci Komisie. Za výkon funkcie nie je nárok na odmenu.
   Výdavky na zasadnutia sa uhradia do výšky použiteľných súm, ktoré sa príslušným útvarom prideľujú v rámci ročného postupu prideľovania finančných prostriedkov.
   Článok 6
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa do 31. decembra 2007. Do tohto dňa Komisia rozhodne o prípadnom predĺžení jeho účinnosti.

      V Bruseli 20. januára 2006

            Za Komisiu

         Vladimír ŠPIDLA

            člen Komisie

      (1)  KOM(2005) 224, konečné znenie.

      (2)  Ú. v. ES L 8, 12.1.2001, s. 1.

      (3)  Ú. v. ES C 38, 6.2.2001, s. 3.


title: Rozhodnutie Rady z 2. decembra 1999 o uzatvorení Dohody o vedeckej a technologickej spolupráci medzi Európskym spoločenstvom a Argentínskou republikou

text:
Dôležité právne oznámenie

|

32000D0015

Úradný vestník L 006 , 11/01/2000 S. 0031 - 0031

		Rozhodnutie Radyz 2. decembra 1999o uzatvorení Dohody o vedeckej a technologickej spolupráci medzi Európskym spoločenstvom a Argentínskou republikou(2000/15/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 170, spolu s článkom 300 ods. 2 prvou vetou prvého pododseku a článok 300 ods. 3 prvý pododsek,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Rámcová dohoda o obchodnej a hospodárskej spolupráci medzi Európskym hospodárskym spoločenstvom a Argentínskou republikou [3] bola uzatvorená 2. apríla 1990.(2) Európske spoločenstvo a Argentínska republika sa riadia osobitnými RTD programami (výskum, technológia, vývoj) v oblastiach spoločného záujmu.(3) Na základe skúseností z minulosti obidve strany vyjadrili želanie založiť hlbší a širší rámec na spoluprácu vo vede a technológii.(4) Táto dohoda o spolupráci v oblasti vedy a technológie tvorí časť celkovej spolupráce medzi Európskym spoločenstvom a Argentínskou republikou.(5) Svojím rozhodnutím z 25. januára 1999 Rada oprávnila Komisiu vyjednať Dohodu o vedeckej a technologickej spolupráci medzi Európskym spoločenstvom a Argentínskou republikou.(6) Svojím rozhodnutím z 29. júla 1999 sa Rada rozhodla, že dohoda o vedeckej a technologickej spolupráci sa má podpísať v mene Európskeho spoločenstva.(7) Dohoda o vedeckej a technologickej spolupráci bola podpísaná 20. septembra 1999.(8) Dohoda o vedeckej a technologickej spolupráci medzi Európskym spoločenstvom a Argentínskou republikou by sa mala schváliť,SA ROZHODLA TAKTO:Článok 1Týmto sa v mene spoločenstva schvaľuje Dohoda o vedeckej a technologickej spolupráci medzi Európskym spoločenstvom a Argentínskou republikou.Text dohody je pripojený k tomuto rozhodnutiu.Článok 2Podľa článku 11 dohody predseda Rady predloží oznámenie, že postupy nevyhnutné pre nadobudnutie platnosti dohody boli zo strany spoločenstva ukončené.V Bruseli 2. decembra 1999Za RadupredsedaE. Tuomioja[1] Ú. v. ES C 274, 28.9.1999, s. 1.[2] Stanovisko poskytnuté 4. novembra 1999 (ešte neuverejnené v úradnom vestníku).[3] Ú. v. ES L 295, 26.10.1990. s. 67.--------------------------------------------------


title: Rozhodnutie Rady (EÚ) 2015/1497 z 20. apríla 2015 o podpise v mene Európskej únie a predbežnom vykonávaní Dohody vo forme výmeny listov medzi Európskou úniou a Komisiou na ochranu tuniaka južného (CCSBT) o členstve Únie v rozšírenej komisii Dohovoru o ochrane tuniaka južného

text:
               8.9.2015

               SK

               Úradný vestník Európskej únie

               L 234/1

         ROZHODNUTIE RADY (EÚ) 2015/1497
   z 20. apríla 2015
   o podpise v mene Európskej únie a predbežnom vykonávaní Dohody vo forme výmeny listov medzi Európskou úniou a Komisiou na ochranu tuniaka južného (CCSBT) o členstve Únie v rozšírenej komisii Dohovoru o ochrane tuniaka južného
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 2 v spojení s jej článkom 218 ods. 5,
   so zreteľom na návrh Európskej komisie,
   keďže:

               (1)

               Únia je oprávnená prijímať v rámci spoločnej rybárskej politiky opatrenia na ochranu morských biologických zdrojov a uzatvárať dohody s tretími krajinami a medzinárodnými organizáciami.

               (2)

               Podľa rozhodnutia Rady 98/392/ES (1) je Únia zmluvnou stranou Dohovoru Organizácie Spojených národov o morskom práve z 10. decembra 1982. Na základe uvedeného dohovoru musia všetci členovia medzinárodného spoločenstva spolupracovať pri ochrane a riadení morských biologických zdrojov.

               (3)

               Podľa rozhodnutia Rady 98/414/ES (2) je Únia zmluvnou stranou Dohody o vykonávaní ustanovení Dohovoru Organizácie Spojených národov o morskom práve z 10. decembra 1982 o ochrane a využívaní transzonálnych populácií rýb a populácií rýb migrujúcich na veľké vzdialenosti.

               (4)

               Dňa 1. decembra 2009 poverila Rada Európsku komisiu, aby sa v mene Únie usilovala o zmenu Dohovoru o ochrane tuniaka južného (ďalej len „dohovor“) tak, aby sa Únia stala jeho zmluvnou stranou.

               (5)

               Keďže rokovania o zmene dohovoru sa neuzavreli, Komisia na ochranu tuniaka južného (CCSBT) na svojom 20. zasadnutí v októbri 2013 zmenila uznesenie o zriadení rozšírenej komisie na ochranu tuniaka južného (ďalej len „rozšírená komisia CCSBT“), aby sa umožnilo Únii stať sa členom rozšírenej komisie CCSBT prostredníctvom dohody vo forme výmeny listov.

               (6)

               Vzhľadom na to, že plavidlá, ktoré sa plavia pod vlajkami členských štátov Únie, lovia zdroje v oblasti výskytu tuniaka južného, je v záujme Únie podpísať a predbežne vykonávať Dohodu vo forme výmeny listov medzi Európskou úniou a Komisiou na ochranu tuniaka južného (CCSBT) o členstve Únie v rozšírenej komisii Dohovoru o ochrane tuniaka južného (ďalej len „dohoda vo forme výmeny listov“), vzhľadom na jej cieľ zohrávať účinnú úlohu pri vykonávaní dohovoru.

               (7)

               Po ukončení tohto postupu by Únia mala nárok na členstvo a hlasovanie v rozšírenej komisii CCSBT, ako aj v rozšírenom vedeckom výbore.

               (8)

               Členstvom v rozšírenej komisii CCSBT sa zároveň podporí konzistentnosť prístupu Únie k ochrane zdrojov vo všetkých oceánoch a posilní jej záväzok týkajúci sa dlhodobej ochrany a udržateľného využívania rybolovných zdrojov na celom svete.

               (9)

               Dohoda vo forme výmeny listov by sa preto mala podpísať a predbežne vykonávať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody vo forme výmeny listov medzi Európskou úniou a Komisiou na ochranu tuniaka južného (CCSBT) o členstve Únie v rozšírenej komisii Dohovoru o ochrane tuniaka južného (ďalej len „dohoda vo forme výmeny listov“)s výhradou postupov na jej uzavretie.
   Text dohody vo forme výmeny listov je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu (osoby) splnomocnenú(-é) podpísať v mene Únie dohodu vo forme výmenu listov.
   Článok 3
   Dohoda vo forme výmeny listov sa predbežne vykonáva od … (3) do ukončenia postupov potrebných na jej uzavretie.
   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 20. apríla 2015

            Za Radu

            predseda

         J. DŪKLAVS

      (1)  Rozhodnutie Rady 98/392/ES z 23. marca 1999, o uzatvorení Dohovoru Organizácie Spojených národov z 10. decembra 1982 o morskom práve a Dohody z 28. júla 1994 o vykonávaní jeho časti XI Európskym spoločenstvom (Ú. v. ES L 179, 23.6.1998, s. 1).

      (2)  Rozhodnutie Rady 98/414/ES z 8. júna 1998 o ratifikácii Dohody o vykonávaní ustanovení Dohovoru Spojených národov o morskom práve z 10. decembra 1982 týkajúceho sa zachovania a riadenia násad rýb žijúcich na oboch stranách mora a násad veľmi sťahovavých rýb Európskym spoločenstvom (Ú. v. ES L 189, 3.7.1998, s. 14).

      (3)  Generálny sekretariát Rady uverejní v Úradnom vestníku Európskej únie dátum podpisu a dátum, od ktorého sa bude dohoda predbežne vykonávať.


title: 2007/6/ES: Rozhodnutie Rady z  1. januára 2007 , ktorým sa vymenúvajú bulharskí a rumunskí členovia a náhradníci Výboru regiónov

text:
               4.1.2007

               SK

               Úradný vestník Európskej únie

               L 1/13

      ROZHODNUTIE RADY

   z 1. januára 2007,
   ktorým sa vymenúvajú bulharskí a rumunskí členovia a náhradníci Výboru regiónov
   (2007/6/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na štvrtý pododsek jej článku 263,
   so zreteľom na Akt o pristúpení Bulharska a Rumunska, a najmä na jeho články 13 a 49,
   so zreteľom na návrhy vlád Bulharskej republiky a Rumunska,
   keďže:

               (1)

               Členovia a náhradníci Výboru regiónov na obdobie od 26. januára 2006 do 25. januára 2010 boli vymenovaní rozhodnutím Rady 2006/116/ES (1).

               (2)

               Po pristúpení Bulharskej republiky a Rumunska k Európskej únii by sa mal Výbor regiónov doplniť vymenovaním dvadsiatich siedmich členov a dvadsiatich siedmich náhradníkov zastupujúcich regionálne a miestne orgány v nových členských štátoch, ktorí majú volebný mandát regionálneho alebo miestneho orgánu alebo sú politicky zodpovední volenému zboru,

         ROZHODLA TAKTO:
   Článok 1
   Do Výboru regiónov sú na obdobie do 25. januára 2010 vymenovaní:

               —

               za členov osoby, ktorých zoznam za každý členský štát je uvedený v prílohe I,

               —

               za náhradníkov osoby, ktorých zoznam za každý členský štát je uvedený v prílohe II.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. januára 2007.

      V Bruseli 1. januára 2007

            Za Radu

            predseda

         F.-W. STEINMEIER

      (1)  Ú. v. EÚ L 56, 25.2.2006, s. 75.

      PRÍLOHA I
      ČLENOVIA
      BULHARSKÁ REPUBLIKA

                  Mr Hasan AZIS
                  Vice-President of the National Assembly of the Municipalities of the Republic of Bulgaria, Mayor of Kardjali

                  Mr Bogomil BELCHEV
                  Member of BD of the National Assembly of the Municipalities of the Republic of Bulgaria, Mayor of Gabrovo

                  Ms Katya DOYCHEVA
                  Mayor of Tvarditsa

                  Ms Antoaneta GEORGIEVA
                  Mayor of Pernik

                  Mr Vladimir KISYOV
                  Chair of Sofia Municipal Council

                  Mr Yoan KOSTADINOV
                  Mayor of Bourgas

                  Mr Yordan LECHKOV
                  Mayor of Sliven

                  Mr Krasimir MIREV
                  President of the National Assembly of the Municipalities of the Republic of Bulgaria, Mayor of Targovishte

                  Ms Detelina NIKOLOVA
                  Vice-President of the National Assembly of the Municipalities of the Republic of Bulgaria, Mayor of Dobrich

                  Mr Kiril YORDANOV
                  Mayor of Varna

                  Mr Remzi YUSEINOV
                  Member of BD of the National Assembly of the Municipalities of the Republic of Bulgaria, Mayor of Kubrat

                  Mr Veselin ZLATEV
                  Vice-President of the National Assembly of the Municipalities of the Republic of Bulgaria, Mayor of Shoumen

            RUMUNSKO

                  M. Cristian ANGHEL
                  Maire, Mairie de la municipalité Baia Mare

                  M. Serghei Florin ANGHEL
                  Président, Conseil Départemental Prahova

                  M. Gheorghe BACIU
                  Maire, Mairie de la Ville Întorsura Buzăului

                  M. Doru Laurian BĂDULESCU
                  Président, Conseil Départemental Ilfov

                  M. Emil CALOTĂ
                  Maire, Mairie de la municipalité Ploiești

                  M. Jenel COPILĂU
                  Président, Conseil Départemental Olt

                  M. Janos DEMETER
                  Président, Conseil Départemental Covasna

                  M. Liviu Nicolae DRAGNEA
                  Président, Conseil Départemental Teleorman

                  M. Emil DRĂGHICI
                  Maire, Mairie de la Commune Vulcana Băi

                  Mme Ileana Viorica ION
                  Maire, Mairie de la Ville Lehliu Gară

                  Mme Veronica IONIȚĂ
                  Maire, Mairie de la Commune Gorgota

                  M. Alin Adrian NICA
                  Maire, Mairie de la Commune Dudeștii Noi

                  M. Constantin OSTAFICIUC
                  Président, Conseil Départemental Timiș

                  M. Emil PROSCANU
                  Maire, Mairie de la Ville Mizil

                  M. Adriean VIDEANU
                  Maire genéral, Mairie Générale de la municipalité București

      PRÍLOHA II
      NÁHRADNÍCI
      BULHARSKÁ REPUBLIKA

                  Mr Ivan ASPARUHOV
                  Member of BD of the National Assembly of the Municipalities of the Republic of Bulgaria, Mayor of Mezdra

                  Mr Stanislav BLAGOV
                  Mayor of Svishtov

                  Ms Rumiana BOZUKOVA
                  Mayor of Simeonovgrad

                  Mr Dilyan ENKIN
                  Member of BD of the National Assembly of the Municipalities of the Republic of Bulgaria, Mayor of Troyan

                  Ms Shukran IDRIZ
                  Mayor of Kirkovo

                  Mr Nikola KOLEV
                  Mayor of Gorna Oryahovitsa

                  Ms Anastasia MLADENOVA
                  Chair of Municipal Council Peshtera

                  Mr Vladimir MOSKOV
                  Member of BD of the National Assembly of the Municipalities of the Republic of Bulgaria, Mayor of Gotse Delchev

                  Mr Lachezar ROSSENOV
                  Municipal Councilor in Dobrich

                  Mr Mithat TABAKOV
                  Mayor of Dulovo

                  Mr Naiden ZELENOGORSKI
                  Mayor of Pleven

                  Mr Zlatko ZHIVKOV
                  Member of BD of the National Assembly of the Municipalities of the Republic of Bulgaria, Mayor of Montana

            RUMUNSKO

                  M. Dumitru Teodor BANCIU
                  Maire, Mairie de la Ville Săliște

                  M. Dragoș BENEA
                  Président, Conseil Départemental Bacău

                  M. Corneliu BICHINEȚ
                  Président, Conseil Départemental Vaslui

                  M. Andrei CHILIMAN
                  Maire, Mairie du Secteur 1, municipalité București

                  M. Nicușor Daniel CONSTANTINESCU
                  Président, Conseil Départemental Constanța

                  M. Alexandru CORCODEL
                  Maire, Mairie de la Ville Nehoiu

                  M. Alexandru DRĂGAN
                  Maire, Mairie de la Commune Tașca

                  M. Enache DUMITRU
                  Maire, Mairie de la Commune Stejaru

                  M. Răducu George FILIPESCU
                  Président, Conseil Départemental Călărași

                  M. Lucian FLAIȘER
                  Président, Conseil Départemental Iași

                  Mme Edita Emoke LOKODI
                  Président, Conseil Départemental Mureș

                  M. Mircia MUNTEAN
                  Maire, Mairie de la municipalité Deva

                  M. Ion OPRESCU
                  Maire, Mairie de la Ville Băile Herculane

                  M. Tudor PENDIUC
                  Maire, Mairie du Municipe Pitești

                  Mme Ioana TRIFOI
                  Maire, Mairie de la Commune Botiza


title: Rozhodnutie Rady zo 17. marca 2003 o pristúpení Európskeho spoločenstva k Protokolu o zmene a doplnení Medzinárodného dohovoru o zjednodušení a zosúladení colného režimu (Kjótsky dohovor)

text:
Dôležité právne oznámenie

|

32003D0231

Úradný vestník L 086 , 03/04/2003 S. 0021 - 0045

		Rozhodnutie Radyzo 17. marca 2003o pristúpení Európskeho spoločenstva k Protokolu o zmene a doplnení Medzinárodného dohovoru o zjednodušení a zosúladení colného režimu (Kjótsky dohovor)(2003/231/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na článok 133 v spojitosti s prvou vetou prvého pododseku jej článku 300 odsek 2,so zreteľom na návrh Komisie,keďže:(1) Spoločenstvo bolo od roku 1974 zmluvnou stranou Medzinárodného dohovoru o zjednodušení a zosúladení colného režimu, ďalej len "dohovoru".(2) Rada pre colnú spoluprácu prijala na svojom zasadnutí 26. júna 1999 protokol o zmene a doplnení k dohovoru. Dodatok I k protokolu o zmene a doplnení obsahuje text revidovanej preambuly a revidovaných článkov dohovoru, dodatok II k protokolu o zmene a doplnení obsahuje revidovanú všeobecnú prílohu a dodatok III k protokolu o zmene a doplnení obsahuje revidované osobitné prílohy. Revidovaná preambula a revidované články dohovoru spolu s revidovanou všeobecnou prílohou a revidovanými osobitnými prílohami sa nazývajú revidovaný Kjótsky dohovor.(3) Vykonávanie princípov revidovaného Kjótskeho dohovoru prinesie významné a merateľné výsledky zlepšením efektivity a účinnosti colnej správy, a preto hospodársku súťaživosť štátov; podporí tiež investovanie a vývoj priemyslu a môže zvýšiť účasť malých a stredných podnikateľov v medzinárodnom obchode.(4) Revidovaný Kjótsky dohovor je podstatným prvkom v uľahčení obchodu a ako taký dôležitým stimulom pre hospodársky rast pre tých partnerov, ktorí ho prijali.(5) Zmluvné strany revidovaného Kjótskeho dohovoru preukazujú súhlas uplatňovať jasný, transparentný a aktuálny colný režim, ktorý umožňuje pre colnú kontrolu rýchlejšie colné vymeriavanie tovaru prostredníctvom nového použitia informačnej technológie a nových techník, ako sú hodnotenie rizika a audity.(6) Protokol o zmene a doplnení, ktorý zahŕňa jeho dodatky I a II, má nadobudnúť účinnosť tri mesiace po tom, ako 40 zmluvných strán dohovoru vyjadrí svoj súhlas byť viazanými protokolom o zmene a doplnení, vrátane dodatkov I a II.(7) Najprv má k protokolu o zmene a doplnení, vrátane jeho dodatkov I a II, pristúpiť Európske spoločenstvo. O pristúpení k revidovaným osobitným prílohám, ktoré obsahuje dodatok III k protokolu o zmene a doplnení, sa rozhodne neskôr,ROZHODLA TAKTO:Článok 11. Pristúpenie Európskeho spoločenstva k protokolu o zmene a doplnení k Medzinárodnému dohovoru o zjednodušení a zosúladení colného režimu, s výnimkou dodatku III, sa týmto schvaľuje v mene Európskeho spoločenstva.2. Text protokolu o zmene a doplnení, vrátane dodatkov I a II, sa nachádza v prílohe I k tomuto rozhodnutiu.3. Informácia požadovaná podľa článku 8 ods. 5 písm. a) a oznámenie požadované podľa článku 11 revidovaného Kjótskeho dohovoru sa nachádzajú v prílohe II a III k tomuto rozhodnutiu.Článok 21. Spoločenstvo je zastúpené Komisiou v Riadiacom výbore ustanovenom v článku 6 dodatku 1 k protokolu o zmene a doplnení k dohovoru, ktorej pomáhajú zástupcovia členských štátov.2. Stanovisko, ktoré má prijať spoločenstvo v Riadiacom výbore, keď sa zaoberá otázkami v rámci kompetencie spoločenstva, prijme Rada konajúc v súlade s pravidlami hlasovania, ktoré vyplývajú z uplatniteľných ustanovení Zmluvy.Článok 31. Predseda Rady sa týmto oprávňuje určiť osoby splnomocnené uložiť akt pristúpenia k protokolu o zmene a doplnení, vrátane dodatkov I a II, v mene spoločenstva. Také uloženie sa koná v tom istom čase, ako uloženie aktov o pristúpení členských štátov.2. Osoby splnomocnené oznámia tiež Generálnemu sekretariátu Rady pre colnú spoluprácu informáciu o oznámení, ktoré sa nachádza v prílohách II a III k tomuto rozhodnutiu.Článok 4Toto rozhodnutie sa uverejní v Úradnom vestníku Európskej únie.V Bruseli 17. marca 2003Za RadupredsedaG. Drys--------------------------------------------------


title: 2012/573/EÚ: Rozhodnutie Európskeho parlamentu z  10. mája 2012 o účtovnej závierke Európskeho centra pre prevenciu a kontrolu chorôb za rozpočtový rok 2010

text:
               17.10.2012

               SK

               Úradný vestník Európskej únie

               L 286/191

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke Európskeho centra pre prevenciu a kontrolu chorôb za rozpočtový rok 2010
   (2012/573/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2010 spolu s odpoveďami centra (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (3), a najmä na jeho článok 23,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A7-0123/2012),

               1.

               schvaľuje účtovnú závierku Európskeho centra pre prevenciu a kontrolu chorôb za rozpočtový rok 2010;

               2.

               poveruje svojho predsedu, aby postúpil toto rozhodnutie riaditeľovi Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 122.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 142, 30.4.2004, s. 1.

      (4)  Ú. v. ES L 357, 31.12.2002, s. 72.


title: Rozhodnutie Rady (EÚ) 2017/932 z 23. mája 2017, ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Nationale Bank van België/Banque Nationale de Belgique

text:
               1.6.2017

               SK

               Úradný vestník Európskej únie

               L 141/12

         ROZHODNUTIE RADY (EÚ) 2017/932
   z 23. mája 2017,
   ktorým sa mení rozhodnutie 1999/70/ES o externých audítoroch národných centrálnych bánk, pokiaľ ide o externého audítora Nationale Bank van België/Banque Nationale de Belgique
   RADA EURÓPSKEJ ÚNIE,
   so zreteľom na Protokol č. 4 o Štatúte Európskeho systému centrálnych bánk a Európskej centrálnej banky pripojený k Zmluve o Európskej únii a Zmluve o fungovaní Európskej únie, a najmä na jeho článok 27 ods. 1,
   so zreteľom na odporúčanie Európskej centrálnej banky z 31. marca 2017 Rade Európskej únie o externom audítorovi Nationale Bank van België/Banque Nationale de Belgique (ECB/2017/8) (1),
   keďže:

               (1)

               Účty Európskej centrálnej banky (ECB) a národných centrálnych bánk členských štátov, ktorých menou je euro, majú overiť nezávislí externí audítori odporúčaní Radou guvernérov ECB a schválení Radou.

               (2)

               Mandát externého audítora Nationale Bank van België/Banque Nationale de Belgique, spoločnosti Ernst & Young Bedrijfsrevisoren/Réviseurs d'Entreprises, sa skončil po vykonaní auditu za finančný rok 2016. Preto je potrebné vymenovať externého audítora od finančného roku 2017.

               (3)

               Nationale Bank van België/Banque Nationale de Belgique vybrala za svojho externého audítora na finančné roky 2017 až 2022 spoločnosť Mazars Réviseurs d'entreprises/Mazars Bedrijfsrevisoren SCRL/CVBA.

               (4)

               Rada guvernérov ECB odporučila, aby bola spoločnosť Mazars Réviseurs d'entreprises/Mazars Bedrijfsrevisoren SCRL/CVBA vymenovaná za externého audítora Nationale Bank van België/Banque Nationale de Belgique na finančné roky 2017 až 2022.

               (5)

               Rozhodnutie Rady 1999/70/ES (2) by sa v nadväznosti na odporúčanie Rady guvernérov ECB malo zodpovedajúcim spôsobom zmeniť,

         PRIJALA TOTO ROZHODNUTIE:
   Článok 1
   V článku 1 rozhodnutia 1999/70/ES sa odsek 1 nahrádza takto:

      „1.   Spoločnosť Mazars Réviseurs d'entreprises/Mazars Bedrijfsrevisoren SCRL/CVBA sa týmto schvaľuje ako externý audítor Nationale Bank van België/Banque Nationale de Belgique na finančné roky 2017 až 2022.“.

   Článok 2
   Toto rozhodnutie nadobúda účinnosť dňom jeho oznámenia.
   Článok 3
   Toto rozhodnutie je určené ECB.

      V Bruseli 23. mája 2017

            Za Radu

            predseda

         E. SCICLUNA

      (1)  Ú. v. EÚ C 120, 13.4.2017, s. 1.

      (2)  Rozhodnutie Rady 1999/70/ES z 25. januára 1999 o externých audítoroch národných centrálnych bánk (Ú. v. ES L 22, 29.1.1999, s. 69).